På Eidsvoll møtte både lagmannen fra Oslo og lagmannen fra Opplandene, men de dømte ikke sammen. Saker fra Romerike og Hadeland ble pådømt av lagmannen i Oslo, mens saker fra Hedmarken, Land og Vardal ble pådømt av lagmannen i Opplandene. Seip mener at lagtinget på Eidsvoll har vært av underordnet betydning og mest har fungert som et slags lokalting for Romerike og tilgrensende bygder. Kjell Kleivane påpeker at det er påfallende få saker fra Eidsvoll og Nannestad i lagtingsprotokollen fra begynnelsen av 1600-tallet, noe som kan tyde på at saker derfra i stor grad fortsatt ble avgjort på Eidsvoll.